Užívanie bylín s liekmi
Dobrý deň, môže moja mama popri liekoch Stadamet, Lopridam, Atorvastatin a Letrozole užívať tinktúry: ženšen, gingko biloba a eleuterokok?
Dobrý deň.
Ďakujeme za Vašu otázku.
Eleuterokok je synonymum pre ženšen sibírsky, preto súčasné užívanie ďalšieho prípravku s obsahom ženšenu neodporúčam.
Extrakt zo ženšenu môže spôsobiť zvýšenie krvného tlaku. Z tohto dôvodu je potrebné pravidelne monitorovať hladiny krvného tlaku a v prípade dlhodobého užívania prípravkov s jeho obsahom konzultovať užívanie s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská